cyanic-selkie/wikianc huggingface dataset:
Døvstumhet
Fram til 1880 var, blant på grunnlag av Aristoteles tekster, en utbredt oppfatning at døve var tilbakestående fordi de ikke kunne snakke. På Døvelærerkongressen i Milano i 1880, ble det vedtatt at de deltakende landenes døveskoler skulle praktisere oralmetoden. Dette innebar at døve skulle pugge taleorganets posisjoner, slik at de kunne lære seg å prate, og dermed bli mer lik hørende. Som en del av dette ble begrepet "døvstum" erstattet med "døv" i lovverk og offentlige dokumenter.
Dvergskarv
Dvergskarven er flekkvis utbredt fra Sørøst-Europa og Tyrkia og østover til Aralsjøen og Tadsjikistan, samt sørover til Israel og Irak i Midtøsten og det ekstremt nordøstre Nord-Afrika (Egypt). Den hekker gjerne i sivrike innsjøer.
Døvstumhet
Betegnelsen døvstum viser tilbake til den tiden døve ikke ble ansett som likeverdige mennesker, og oppfattes som støtende.
Fabienne Feraez
Fabienne Feraez (født 6. august 1976) er en beninsk friidrettsutøver, som konkurrerer i sprintløp. Hun deltok i Sommer-OL 2008 i Beijing, Kina der hun røk ut i de innledende rundene.
Rasmus Theisen
Rasmus Theisen (født 16. september 1837, død 1908) var en norsk jurist, embedsmann og politiker. Gift med Johanna Severine Walnum "Hanna" Boye i 1874. Fra 1875 til 1877 var Theisen ordfører i Bodø, og fra 1890 til 1908 var han amtmann i Nordlands amt. Theisen var også kommandør av St. Olavs Orden.
Tour de France 2012
Tour de France 2012 var den 99. utgaven av Tour de France, og startet den 30. juni 2012. Rittet startet, som i 2004, med en 6,1 km lang prolog i den belgiske byen Liège.
Rittet ble en stor suksess for Storbritannia da Bradley Wiggins (som første brite) vant sammenlagt foran landsmann og lagkamerat Chris Froome. Storbritannia endte opp med syv av etappeseirene. Mark Cavendish, André Greipel og Peter Sagan vant tre etapper hver, men sistnevnte var suveren i poengkonkurransen. Thomas Voeckler vant to etapper og klatretrøya.
Deltakere
Argos-Shimano, Cofidis, Europcar og Saur-Sojasun var invitert til å delta sammen med de 18 UCI ProTeams. 153 av de 198 startende fullførte rittet.
Eneste norske deltager var Edvald Boasson Hagen.
Nordlandenes amt
Nordlandenes eller Nordlands amt var en administrativ enhet (amt) i Norge opprettet i dansketiden. Det som omfattet tidligere Nordlandenes len, ble i 1604 skilt ut fra Bergenhus len. Amtet ble opprettet i 1668 og lå den gang under Bergen stiftamt. Ved nyordningen av amtsinndelingen i 1685 ble Nordlands amt lagt under Trondhjems stiftamt. I 1787 ble den nordligste delen av amtet, Senjen og Tromsø fogderi overført til Vardøhus amt, som samtidig fikk navnet Finnmarkens amt. Dette fogderiet ble i 1866 skilt ut og dannet et eget amt under navnet Tromsø amt.
Nordlands amt fikk i 1919 navnet Nordland fylke.
Fliksidedøgnfluer
Fliksidedøgnfluer eller svømmedøgnfluer (Siphlonuridae) er en familiegruppe av døgnfluene. Nymfene er kjent for å svømme fritt i vannmassene. Ved klekking vil subimagostadiet flyte opp til overflaten, hvorpå døgnfluen svømmer inn til land. Dette har bidratt til gruppens norske navn, svømmedøgnfluer.
Utseende
Middelsstore, slanke døgnfluer, oftest brunlige på farge. Hodet er forholdsvis stort, hos hannen med store, oppsvulmede fasettøyne. Vingene er lange og temmelig smale, som oftest glassklare, med markerte, mørke årer. Fra den bakerste lengdeåren i forvingen går det flere, korte, bølgete tverr-årer til bakkanten. Beina er spinkle, frambeina lange og tynne, bakfoten (tarsen) er lengre enn leggen (tibia). De voksne dyrene har to lange haletråder. Nymfene (najadene) er avlange, omtrent spoleformede, vanligvis gulbrune. Hodet har ganske store, runde fasettøyne. Langs bakkroppssidene har de bladformede trakégjeller med tydelige, mørke trakéer. De har tre sylindriske haletråder som er kortere enn bakkroppen.
Levevis
Denen familien lever mest i sakteflytende elver. Nymfene er aktive svømmere.
Fliksidedøgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (Eng.). Ved klekking vil subimagostadiet flyte opp til overflaten, hvorpå døgnfluen svømmer inn til land. Der kryper den opp i vegetasjonen før imago klekkes.
Systematisk inndeling med norske arter
I Norge er det 5 arter. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening.
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.
Nomenklaturen følger Puthz. Familien Ameletidae har før blitt regbet til denne familien.
Ib Thomsen
Ib Kavle Thomsen (født 6. oktober 1961) er en norsk politiker (FrP). Han var innvalgt på Stortinget fra Akershus 2005–2017. Han var vararepresentant i periodene 1993–1997 og 2001–2005. Han var medlem av Stortingets familie- og kulturkomité 2009–2017, og satt før dette i Stortingets kommunal- og forvaltningskomité. Han var medlem av Nittedal kommunestyre og formannskap 1988–2005 samt styreleder i Nittedal Energiverk 1995–1999.
Thomsen er utdannet fra Forsvaret og BI, og drev Ice Dream på Strømmen Storsenter før han ble stortingsrepresentant. Han er kaptein i Heimevernet og hadde en deltidsstilling som områdesjef for Nittedal og Skedsmo 1999–2009.
Helge Karlsson
Helge Efraim Vincentius Karlsson (født 22. januar 1884 i Köping, Uppsala län, død 3. desember 1954 i Enskede) var en svensk skuespiller og teatersjef.
Karlsson debuterte i 1905 på scenen som bondekomiker og ble senere engasjert ved flere ulike teater i Stockholm. I 1918 grunnla han et eget turnerende teaterselskap som han turnerte med fram til 1934. Han filmdebuterte i 1916 i Kjærlighet og journalistikk, og medvirket i drøyt 40 filmer.
Filmografi (utvalg)
( Åsa-Nisse på semester) (Tull-Bom) (Hamnstad)
(Tappa inte sugen) (Det kom en gäst) (Bröllopet på Solö)
(Melodin från Gamla Stan) (Familjen Andersson) (John Ericsson - segraren vid Hampton Roads) (65, 66 och jag) (Flickornas Alfred) (Fänrik Ståls sägner-del II) (Fänrik Ståls sägner-del I)
(Herr Arnes pengar) (Kärlek och journalistik)
US Triestina Calcio
Unione Sportiva Triestina er en italiensk fotballklubb fra Trieste. Klubben ble grunnlagt i 1918, og spiller i Lega Pro Prima Divisione. Triestina spilte sist i Serie A i 1958. Klubbens offisielle farger er rød og hvit.
Medhi Lacen
Mehdi Gregory Giuseppe Lacen (født 15. mai 1984) er en algirsk fotballspiller som fra 30. juni 2019 er klubbløs.
Han er også en del av. Lacen har spilt for flere andre klubber i sin karriere, Stade Laval og ASOA Valence fra Frankrike og Deportivo Alavés fra Spania.
Han ble tatt ut til Fotball-VM 2010 i Sør-Afrika.
Vest (film, 2002)
Filmen er en tragikomedie, som handler om unge rumenere som mangler en meningsfylt fremtid i det postkommunistiske landet og derfor ønsker å flytte utenlands for å finne lykken. Filmen forteller tre uavhengige historier, som utspiller seg i samme tidsrom og vever seg inn i hverandre.
Handling
Når den vennskapelige Luci (spilt av Alexandru Papadopol) og hans attraktive kjæreste Sorina (spilt av Anca Androne) blir kastet ut av leiligheten deres, bestemmer Sorina at de burde besøke farens grav for å be om en form for signal på hva de burde gjøre videre i livet. Men bare noen få sekunder senere blir Luci truffet i hodet av en flaske, og deretter fraktet til sykehuset av en hjelsom franskmann.
Til tross for hennes kjærlighet til Luci, tror Sorina at et liv med trygghet burde gå foran romantikk. Hun flytter derfor inn sammen med den barmhjertige franskmannen. I mellomtiden skaffer en forvirret brud (spilt av Tania Popa) og moren hennes (spilt av Coca Bloos) hjelp fra et privat byrå, i håp om å endelig finne en ordentlig ektemann til henne. Men den velstående italienske mannen de plukker ut for henne, viser seg snart å ha en rekke uønskede egenskaper. I mellomtiden blir det oppdaget at Lucis fetter nylig har dødd.
’Allo ’allo!
'Allo 'allo! er en britisk situasjonskomedie som gikk på BBC fra 1982 til 1992. Idéen bak serien var å parodiere andre TV-serier som omhandlet annen verdenskrig, spesielt den britiske Secret Army, om hjemmefrontsmenn på en kafé i Nouvion. En pilotepisode ble sendt allerede i 1982.
Den ble sendt på NRK fra januar 1989 og gikk flere ganger i reprise i 1990- og 2000-årene.
Serien ble på NRK tekstet til nynorsk av Anne Margrethe Standal. Hun mottok i 2006 Teksterprisen for blant annet dette kreative arbeidet.
Teater
I tillegg til TV-serie gjennom mange år ble 'Allo 'allo! også en massiv suksessfull rullende teaterforestilling med de fleste av den opprinnelige rollebesetningen fra TV-serien. Teaterutgaven turnerte i årene 1986 til 1992, inkludert tre oppsetninger i London forutenom internasjonale oppsetninger.
I januar 1990 ble hovedrolleinnehaver Gorden Kaye livstruende skadd av en stolpe i hodet ved en bilulykke. Oppsetningen i London Palladium ble da spilt av avløseren John Larson, og da forestillingen var i Australia med den australske komikeren Max Gillies.
Faste fraser
TV-serien er blitt beskrevet som enkel og en-dimensjonal, men det var også karakteristisk for humoren. De fleste av rollefigurene hadde faste fraser og vendinger som ble gjentagende holdepunkter i hver eneste episode. Disse var:
Rolleliste
De fleste skuespillerne var gjengangere og ble bare eldre og eldre. Hvilket også hadde sine komiske trekk, som at den svært så middelaldrende Rene i det hele tatt kunne ha amorøse hensikter med sine kvinnelige ansatte, skjønt også de ble eldre etterhvert. Noen av de meste kjente rollefigurene er:
Anahy
Anahy er en kommune i delstaten Paraná i sørregionen av Brasil.
Plateau (Benin)
Plateau er et departement i Benin. Det ligger sørøst i landet og grenser til departmentene Ouémé, Zou og Collines. Det grenser dessuten til landet Nigeria i øst. Før reformen i 1999, da de opprinnelige seks departementene ble delt inn i tolv nye departementer var Plateau del av Ouémé.
Administrativ inndeling
Plateau er delt inn i fem kommuner.
Tyrone Smith
Tyrone Smith (født 7. august 1984) er en bermudisk friidrettsutøver, som konkurrerer i lengdehopp. Han deltok i Sommer-OL 2008 i Beijing, Kina der han ble nummer 15, og gikk ikke videre til finalen.
Dasain
Dasain (nepali दशै, transkriberes også dasai) er den største nasjonale festivalen innafor hinduismen i Nepal.
Festivalen varer i 15 dager og faller i september-oktober, etter rishøsten. Den er ei blanding av hinduisk tantrisme og tradisjonelle fruktbarhetsritualer.
Dasain har et fast program for hver dag i festivalen som bl.a. omfatter at kvinner sier mantraer og planter bygg i blomsterpotter som høstes i løpet av festivalen, ofringer, slektninger blir velsigna med merker av tika (ei blanding av ris, yoghurt og rødfarge) på panna, og tempelbesøk.
Dasain er en viktig familiefest, da folk kommer fra hele verden for å gjenforenes med sine kjære. I fattige distrikter er Dasain også den eneste gangen i året der folk får nye klær.
Dasain er nær knytta til de hinduiske og nasjonalistiske tradisjonene fra staten Gorkha, som gjennom kong Prithvi Narayan Shahs erobringer blei til den moderne staten Nepal. I mesteparten av tida etter hans erobring av Khatmandudalen i 1768 har hinduismen vært statsreligion. Ifølge den nepalske hinduismen er kongen en reinkarnasjon av guden Vishnu, og Dasain-festivalen blir også brukt til å bekrefte kongens religiøse autoritet. Dette viser seg bl.a. ved at på Dasains 7. dag sender byen Gorkha et blomsteroffer til Kongen, og et militærorkester spiller i gamlebyen i Katmandu.
Blant ikke-hinduer og nasjonale minoriteter (som ofte er buddhister eller har egne religioner) er den statlige dasain-feiringa derfor blitt kritisert som en del av Shah-dynastiets Gorkha-nasjonalistiske propaganda for «et språk, en religion, et folk». Kravet om å feire Dasain har blitt oppfatta som et ledd i kongedømmets forsøk på å hinduisere dem og ta fra dem deres nasjonale egenart.
Dasain har også i de seinere åra blitt møtt med en kritikk som likner den som finnes i Vesten av den moderne feiringa av jula: Festivalen har blitt kommersialisert og brukes av økonomiske interesser til markedsføring av varer.
Kungsängen
Kungsängen er et tettsted i Stockholms län i Uppland i Sverige. Det er Upplands-Bro kommunes administrasjonssenter. I 2010 hadde tettstedet 9 382 innbyggere.
Salman av Saudi-Arabia
Salman bin Abdul Aziz Al-Saud (arabisk Salmān bin ʿAbd al-ʿAzīz ʾĀl Saʿūd; født 31. desember 1935) er Saudi-Arabias konge. Han har også vært forsvarsminister siden 2011, og var tidligere guvernør av provinsen Ar Riyad fra 1963 til 2011. Han ble konge av Saudi-Arabia 23. januar 2015, etter sin halvbror Abdullahs død.
OPEC
Salman viderefører endringene som ble vedtatt overfor OPEC mot slutten av 2014. Tidligere har Saudi-Arabia sammen med OPEC hatt som mål å holde oljeprisen rundt 100 USD per fat råolje (159 liter), mens de nå utvider feltene og pøser ut alt de har. Følgene er problemer i Russland, onshore i USA, og i offshore oil service.
Amerikas forente stater
Myndighetene i Saudi-Arabia og -USA har lenge hatt et nært samarbeid, både økonomisk og forsvarsmessig. Kong Salman har offentlig viket noe fra dette ved sin opptreden i første del av 2015, bl.a. ved å avlyse deltagelse på en konferanse for gulfland ledet av USA, hvor bl.a. president Barack Obama deltok.
Slaget ved Dungeness
Slaget ved Dungeness ble utkjempet den 10. desember 1652 under første anglo-nederlandske krig, utenfor Dungeness i Kent.
Før slaget
I oktober 1652 trodde Det engelske samveldet at De forenede Nederlandene etter nederlaget ved Kentish Knock ikke ville våge å føre ut en flåtestyrke så sent i sesongen. Deler av den engelske flåten ble derfor sendt til Middelhavet, noe som førte til at engelskmennene var i kraftig mindretall i hjemlige farvann. Samtidig arbeidet nederlenderne på spreng med å utvide sin flåte.
Den 1. desember satte admiralløytnant Maarten Tromp seil fra Hellevoetsluis med 88 krigsskip og fem brannskip som ekskorte for en stor konvoi på vei til Vestindia. Tromp hadde blitt uoffisiell øverstkommanderende da Witte de With fikk et sammenbrudd som følge av nederlaget ved Kentish Knock.
Selve slaget
Da konvoien hadde kommet trygt forbi Gibraltar brøt Tromp ut og begynte å lete etter engelske styrker, og den 9. desember fant han en flåte på 42 skip under sjøgeneral Robert Blake. På grunn av dårlig vær kunne de ikke gå i kamp den dagen, men neste dag kom Blake ut og de to flåtene møtte hverandre omkring klokken 15.
Det var en sterk nordøstlig vind under slaget, noe som forhindret den nederlandske flåten i å utføre et fullt angrep. Da mørket senket seg var fem av Blakes skip blitt senket, mens to var erobret; flere andre var skadet. Nederlenderne mistet et skip på grunn av brann. Blake trakk seg i ly av mørket tilbake til sin ankerplass i Downs. Selv om dette teknisk sett var en nederlandsk seier var Tromp ikke fornøyd, fordi man med mer enn dobbelt så mange skip hadde hatt en god anledning til å tilintetgjøre den engelske hjemmeflåten.
Seieren gav Nederlandene kontroll over Den engelske kanal og dermed over handelsfarten i farvannet. Det har vært sagt at Tromp skal ha bundet en kost til masten på flaggskipet for å vise at han hadde feiet motstanderen av sjøen. Denne historien blir avvist av N.A.M. Roger i The Command of the Ocean, hvor det påpekes både at slikt skryt ikke stemmer med Tromps personlighet, og at det å binde en kost til masten på den tiden betydde at skipet var til salgs. Nederlandske samtidige kilder nevner heller ikke historien.
For engelskmennene viste slaget at det ikke var fornuftig å dele flåten så lenge Nederlandene fortsatt hadde en stor flåte i hjemlige farvann. Det viste seg også at krigsmoralen var svært dårlig både blant den engelske marinens mannskaper og blant kapteinene på handelsskip som var leiet inn av marinen.
I løpet av vinteren ble den engelske flåten reparert og sjøkrigsstrategien revidert. Blake og marinekommissærene skrev Sailing and Fighting Instructions, som ble sendt ut til kommandanter i 1653. Instruksen inneholder den første formelle beskrivelsen av linjetaktikk. Innen februar 1653 var engelskmennene klare til å utfordre sin motstander igjen, noe som resulterte i det tre dager lange slaget ved Portland.
Mozdok
Mozdok ble grunnlagt i 1759, og fikk byrettigheter i 1785. Fyrst Potemkin grunnla en festning i 1763, og bosatte 517 familier med Volga-kosakker i stanitsaer rundt den, i tillegg ble det sendt 100 familier fra Don.
Luv
Luv har flere betydninger:
Trefningen ved Ven
Trefningen ved Ven var en kamp i 1659 mellom en nederlandsk maritim styrke under ledelse av Adrian Banckers, og svenske tropper på flere skip. Det nederlandske orologsskipet Zeeridder mistet forankringen sin og drev på grunn på øyen Ven i Øresund.
Svenskene på Landskrona sendte først ut skjærbåter i et angrep, men ble slått tilbake. En liten avdeling på to krigsskip — Mercurius med 46 kanoner og Fides med 36 kanoner — eskorterte et brannskip dit og gikk til angrep for å ødelegge det nederlandske skipet. Banckers klarte å skyte brannskipet i senk og drev senere bort de to større svenske krigsskipene etter en hissig kamp.
Banckers klarte å få trukket fri Zeeridder og bringe det tilbake til København i triumf.
Gennettverk
Et gennettverk (engelsk gene regulatory network) er en rekke gener som enten virker på hverandre (indirekte via RNA, proteiner eller andre stoff i cellen) eller danner en kaskade, og ulike gennettverk styrer genuttrykkingen i hver celle. Genene kan kode for proteiner som påvirker strukturen og formen til cellen, og som endrer cellens fysiske egenskaper. De kan også kode for enzymer som hjelper til med å bryte ned energikilder (som sukker eller fett) eller giftstoffer; eller de kan kode for transkripsjonsfaktorer, proteiner som har som oppgave å styre hvorvidt andre gener er skrudd av eller på. Disse transkripsjonsfaktorene er nøkkelfigurene i de regulatoriske gennettverkene. De binder til promotorregionen ved starten til de genene de slår på, eller i enhancerregionene til disse genene, og leder dermed transkripsjonsmaskineriet til å uttrykke disse genene. Sekvensene en transkripsjonsfaktor binder til kan finnes mange steder i genomet, og hver enkelt av transkripsjonsfaktorene kan dermed styre uttrykkingen av mange gener.
I encellende organismer vil de regulatoriske nettverkene reagere på miljøet, slik at cellen til enhver tid kan vokse og dele seg fortest mulig i det miljøet den befinner seg i. For eksempel vil en gjærcelle som er i et miljø med sukker skru på genene som brukes til å bryte ned sukkeret og danne alkohol. Og under miljømessig stress - som matmangel, eller annet - vil Gram-positive bakterier skru på genene som gjør at de danner en endospore, en struktur som kan tåle uttørking, varme, nedbrytende enzymer, og stråling langt bedre enn bakterien ville kunne gjøre i en vanlig dvaletilstand.
I flercellede dyr brukes det samme prinsippet i genkaskader som bestemmer kroppsform. Hver gang en celle deler seg har begge de to dattercellene det samme genomet, men ulike gener kan være uttrykt i dem. Via epigenetiske mekanismer som endrer kromatinstrukturen til DNA kan en celles identitet – som altså avhenger av hvilke gennettverk som er slått på, og hvilken tilstand de er i – bevares, selv i videre celledelinger, slik at de samme genene uttrykkes.
Kragejordhumle
Kragejordhumle også kalt kragehumle, (Bombus magnus) er en stor kraftig humle som ofte har vært forvekslet med liten jordhumle. Tungen til kragehumla er kort.
Kjennetegn
Kragejordhumlen er sort med to sitrongule bånd, et på brystet og et på bakkroppen. Bakkroppsspissen er hvit. Den kan lett forveksles med de øvrige humlene i «jordhumlegruppa». Imidlertid så danner det første gule båndet en krage rund halsen, og gå ned og inn under vingeknutene. Dette gule båndet er også adskillig bredere enn hos f.eks. liten jordhumle. Pelsen virker gjerne kort, og humla kan ser litt mer støvete ut i gulfargen.
Techno Cumbia
Techno Cumbia er den første offisielle singelen av den meksikansk-amerikanske tejanoartisten Selena.
Kragejordhumle
Størrelse
Dronninger: Lengde 19–22 mm, Vingespenn: 38–42 mm
Techno Cumbia
Singelen ble først utgitt 16. april 1995. B-siden inneholder sangen «Dreaming of You». Singelen er fra musikkalbumet Amor Prohibido.
Kragejordhumle
Størrelse
Arbeidere: Lengde 11–17 mm, Vingespenn: 22–34 mm
Hanner: Lengde 14–18 mm, Vingespenn: 29–35 mm
Bolet
Kragejordhumla plasserer sine bol nede i jorden i gamle musebol, men det er funnet få bol av denne arten. Den er en pocket-maker som lagrer pollen i de tomme kokongene.
Utbredelse
Kragejordhumla finner vi først og fremst langs kysten, og i Bergensområdet nedover mot Stavanger er den ganske vanlig.
Kristján Finnbogason
Kristján Finnbogason (født 8. mai 1971) er en islandsk fotballmålvakt. Han har tidligere spilt for Grótta, K.F.C. Lommel S.K. og ÍA. Nå spiller han for Knattspyrnufélag Reykjavíkur. Han har vært førstemålvakt syv år på rad fra 1997. Han har også spilt 20 kamper på Islands fotballandslag.
Bergen magistrat
Bergen magistrat var fra 1660 navnet på bystyret eller byrådet i Bergen, som bestod av en magistratspresident, to borgermestre og fire rådmenn – og borgerrepresentantene de «16 eligerte menn», hvis formann ble kalt "statshauptmann".
Magistraten ble kontrollert av stiftamtmannen. De 16 eligerede menn skulle opprinnelig velges av byens borgere, men det var ikke alltid tilfelle. I visestattholder Gabels brev til Kongen av 6. juni 1702 fortelles at da hadde "de 16 menn" lenge drevet og supplert seg selv når en falt fra.
Andirá
Andirá er en kommune i delstaten Paraná i sørregionen av Brasil.
Viggo Aadnevik
Viggo Aadnevik, (født 21. februar 1944, død 29. november 2019) var en norsk grafiker og maler, bosatt i Kristiansand.
Han var utdannet ved Statens Håndverks- og Kunstindustriskole og Statens kunstakademi under Åge Storstein og Reidar Aulie. Aadnevik hentet for en stor del sine motiver fra Sørlandet.
Toppserien 2008
Toppserien 2008 var den 22. sesongen av den norske øverste divisjon i fotball for kvinner. Blant forhåndsfavorittene var de tre øverste lagene fra 2007, Kolbotn, Røa og Asker. Arna-Bjørnar og Team Strømmen hadde også medaljeambisjoner før starten. De to lagene som rykket opp fra 1. divisjon var Larvik og Fart. Fart debuterte i Toppserien, og ble samtidig det første laget fra Hedmark i Toppserien. Disse lagene deltok:
Mens kampen om gullet aldri ble helt spennende, ble kampen om de andre medaljeplassene langt jevnere. Kolbotn og Asker så ut til å kontrollere plassene, men gikk på noen overraskende tap mot slutten, og slapp Team Strømmen forbi. Team Strømmen tok dermed sitt tredje sølv i serien. Farts dårlige poenghøst gjorde det åpenbart at de kom til å rykke ned relativt tidlig. Kampen mellom Larvik og Kattem om å sikre plassen ble avgjort i stor grad av at Kattem lyktes å slå Klepp og spille uavgjort mot Kolbotn hjemme.
Sesongen 2008 var siste sesong for profiler som Gunhild Følstad, Ane Stangeland Horpestad og Kristin Blystad Bjerke. Flere spillere var skadet mesteparten av sesongen, inkludert Askers Anna Bettina Langlo Jevne, Røas Lise Meistad og Arna-Bjørnars Madeleine Giske.
Terminliste
{|
Tashi Peljor
Tashi Peljor (født 15. juli 1978) er en bhutansk, profesjonell bueskyter. Hans største internasjonale resultat kom da han representerte Bhutan under Sommer-OL 2004 i Athen, der han kom til andre runde i finalespillet. I Sommer-OL 2008 i Beijing ble han utslått i første runde i finalespillet.
Antibrote
Antibrote («blodig motstand») var ifølge gresk mytologi en av de tolv amasonene som bisto dronning Penthesilea med å frigjøre Troja under den trojanske krigen. Hun ble drept av Akilles i Troja.
Amazons
Peter von Allmen
Peter von Allmen (født 21. januar 1978) er en sveitsisk langrennsløper.
Han debuterte i verdenscupen i langrenn 27. desember 1999, og hans beste individuelle verdenscup-plassering er en 5.-plass i klassisk sprint fra 2007.
von Allmen representerte Sveits under Vinter-OL 2010.
Etter å ha lagt opp som aktiv utøver har han fortsatt karrieren som trener, og siden 2017 har han trent det sveitsiske damelandslaget.
Ligue 1 1971–1972
Ligue 1 1971–72 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Jan-Henrik Fredriksen
Jan-Henrik Fredriksen (født 2. oktober 1956 i Kragerø i Telemark, død 8. mars 2020 ) var en norsk politiker (FrP). Han ble innvalgt på Stortinget fra Finnmark i 2005, som FrPs første representant i historien fra Finnmark. Han ble gjenvalgt i 2009 og 2013.
Fredriksen hadde yrkesskole og utdanning som sveiser. Han arbeidet ved ⅍ Sydvaranger 1975–1976, Kragerø Verft og Dokk 1977–1979, Kragerø Kystservice 1979–1982, Fjeldstad A/S 1982–1993 og Fabricom fra 1993.
Vassdalen (Narvik)
Vassdalen (nordsamisk: Áravuopmi) er ei bygd og en dal øst for Bjerkvik i Narvik kommune i Nordland fylke. Nederst i dalen ligger Hartvikvatnet, der flere tyske Junkers Ju 52 landet på isen i april 1940, og senere sank.
Vassdal-ulykken
Den 5. mars 1986 omkom 16 norske soldater på NATO-øvelse i et snøras i Vassdalen.
Digora
Digora (russisk: Дигора́, ossetisk: Дигорæ) er en by i Republikken Nord-Ossetia i Russland. Den ligger ved elva Ursdon (ei sideelv til Terek), rundt 50 km vest for Vladikavkaz. Innbyggertall: 11 819 (folketelling 2002).
Ardon (Nord-Ossetia)
Ardon (russisk: Ардо́н, ossetisk: Æрыдон) er en by i Republikken Nord-Ossetia i Russland. Den ligger ved elva Ardon (ei sideelv til Terek), rundt 35 km nordvest for Vladikavkaz. Innbyggertall: 17 521 (folketelling 2002), 13 536 (folketelling 1989).
Den ble grunnlagt i 1824. Bystatus ble innvilget i 1964.
Hurtigløp på skøyter under Vinter-OL 1968 – 1000 meter kvinner
1000 meter hurtigløp på skøyter damer var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike 11. februar 1968.
29 skøyteløpere fra 12 nasjoner deltok i øvelsen.
Rekorder
Dette var gjeldende rekorder verdens og olympisk rekorder før Vinter-OL i 1964.
I 3. par forbedret Ljudmila Titova den olympiske rekorden til 1.32,9 og i 13. par senket Carry Geijssen rekorden ytterligere til 1.32,6 da hun ble olympisk mester.
Antonina
Antonina er en kommune i delstaten Paraná i sørregionen av Brasil.
Whatever You Need
«Whatever You Need» er en sang skrevet av Harriet Roberts og Russ Courtenay som ble spilt inn og gitt ut på albumet Twenty Four Seven med Tina Turner i 1999. Sangen ble også gitt på singele i 2000. Singelen kom på 11.-plass i Finland, 27.-plass i Storbritannia, 72.-plass i Nederland, 79.-plass i USA og 82.-plass i Tyskland. Musikkvideoen ble regissert av Jake Nava.
Bueveien (Oslo)
Bueveien (1A-5, 2-8) i Oslo er en villavei på Lofthus i Nordre Aker (tidl. Grefsen) bydel i Oslo. Veien løper fra Kolderups vei i vest og strekker seg nordøstover til den ender i Damveien. Veien løper i en jevn bue – og har derav sitt navn. Veien har kun 8 nummer.
Svein Halvard Jørgensen
Svein Halvard Jørgensen (født 8. april 1965 i Mosjøen) er en norsk sosialantropolog og musikkviter som forsker i grenselandet mellom musikk, kulturkunnskap og improvisasjon. Han er dr.art. fra Norges teknisk-naturvitenskapelige universitet i 2004 på avhandlingen «På sporet av improvisasjonens potensial» under veiledning av filosofen Stein Erik Johansen. Dette var del av et større prosjekt med Bjørn Alterhaug, John Pål Inderberg og andre rundt samhandling og improvisasjon.
Jørgensen arbeider som professor i etnomusikkologi ved Nord universitet. Tidligere var han professor ved Høgskolen i Nord-Trøndelag og Høgskolen i Nesna.
Artikler
Kan nedlastes: https://web.archive.org/web/20070929132107/http://www.e-guiden.no/getfile.php/106723.69/KUNNE%20Energi%20nedtegning.pdf
Värmdö
Värmdö er en øy som ligger i Stockholms indre skjærgård i landskapet Uppland. Värmdö er Sveriges femte største øy, etter Gotland, Öland, Orust og Hisingen. Dens overflate er 181 km². Den største delen av øya, og alle mindre øyer østenfor, ligger i Värmdö kommune. Den vestligste delen av Värmdön ligger i Nacka kommune.
Øya består av tre områder som er avskilt av kanaler eller smale nes. Värmdölandet er den østligste og den største i omfang. Värmdölandet forbindes med Farstalandet i Ålstäket. Nord og vest for Farstaviken og Ösbysumpene ligger Ormingelandet.
When the Heartache Is Over
«When the Heartache Is Over» er en sang skrevet av Graham Stack og John Reid som ble spilt inn og gitt ut på singel med Tina Turner i 1999. Singelen kom på 3.-plass i Finland og på Hot Dance Club Songs, 8.-plass i Spania, 10.-plass i Storbritannia, 16.-plass i Sverige, 17.-plass på Ultratop 50 Flanders i Belgia og Sveits, 22.-plass i Østerrike, 23.-plass på Adult Contemporary i USA, Nederland og Tyskland, 33.-plass i Ultratop 50 Wallonia i Belgia, 40.-plass på Adult Top 40 i USA og 49.-plass i Frankrike. Sangen ble også gitt ut på albumet Twenty Four Seven senere samme år. Musikkvideoen ble regissert av Paul Boyd.
Stortela
Stortela er ei elv i Tolga og Tynset kommuner i Innlandet. Den er ei sideelv til Glåma og har utspring fra Telsjøen. Herfra renner elva mot sør, så vest og sør igjen, før den snur mot nordvest til den munner ut i Glåma ved Telneset. Elva er 28,5 km lang, og har et nedbørfelt på 88,25 km². Middelvannføringen ved munningen er 1,05 m³/s.
In Your Wildest Dreams
«In Your Wildest Dreams» er en sang skrevet av Mike Chapman og Holly Knight som ble spilt inn og gitt ut på albumet Wildest Dreams med Tina Turner i 1996. Sangen ble også gitt ut på singel senere samme år. Singelen kom på 1.-plass på "US Bubbling Under Hot 100 Singles" i USA, 2.-plass i Østerrike, 15.-plass i Norge, 18.-plass i Belgia, 19.-plass i Polen, 22.-plass i New Zealand, 27.-plass i Skottland, 32.-plass i Storbritannia og Tyskland, 34.-plass på "US Hot R&B/Hip-Hop Songs" i USA, 48.-plass i Canada og 77.-plass i Nederland. Musikkvideoen ble regissert av Aardman Animation Studio.
Fylkesvei 8690
Fylkesvei 8690 (Fv8690) går mellom Sandbakkneset på Arnøya og Perlarsaneset på Kågen i Skjervøy. Veien har en fergestrekning og er 4,1 km lang over land; fergestrekningen er 5,9 km.
Veien ble bygget 1993. Før det gikk ferga til Laukøya og Arnøya fra Skjervøy, en lengre og mer værutsatt strekning.
Før 1. januar 2010 var veien riksvei, etter at regionsreformen trådte i kraft har den status som fylkesvei. Frem til 2019 hadde veien betegnelsen fylkesvei 869. Den er fremdeles primær fylkesvei.
Fylkesvei 805 (andre betydninger)
I Norge finnes fylkesvei 805 i de følgende fylkene:
Gjæring
Gjæring har flere betydninger:
Fylkesvei 7594
Fylkesvei 7594 går mellom Napp og Myrland i Flakstad kommune. Veien er 5,5 km lang.
Veien går forbi et rasfarlig fjellparti, og har flere ganger blitt sperret av stein- og snøras.
Frem til 2019 hadde veien betegnelsen fylkesvei 805.
Dirk V av Holland
Dirk V (1054? – 17. juni 1091) etterfulgte sin far som greve av Holland da han var syv år gammel. Inntil han var gammel nok til å ivareta sine oppgaver opptrådte hans mor, Geertruida av Sachsen som hans verge.
Vilhelm I, biskop av Utrecht, utnyttet den unge herskeren og okkuperte deler av områder han gjorde krav på i Holland. Vilhelms krav ble bekreftet av to skriftstykker fra keiser Henrik IV (30. april 1064 og 2. mai 1064). De eneste områdene Dirk fikk beholde lå vestenfor Vlie og rundt Rhinens utløp.
Dette førte til at hele Holland og Vest-Frisland falt under Robrechts styre. Etter at Robrechts bror Boudewijn VI døde i 1070 brøt det ut borgerkrig i Flandern. Robrecht gjorde krav på å være verge for nevøen Arnulf III, noe som ble betvistet av hans mor Richilde av Hainaut, Boudewijn VIs enke. Robrechts seier ved Kassel i februar 1071 avgjorde saken, Arnulf ble drept og Richilde tatt til fange.
Etter 1075 ble krigen i Holland og Vest-Frisland en del av en større konflikt. Paven hadde da ekskommunisert keiseren som ble støttet av biskopen i Utrecht, mens greven av Holland støttet pave Gregory VII og motkongen Rudolf av Rheinfelden.
Mens Robrecht var opptatt i Flandern, ble det gjort et framstøt for å ta tilbake områdene Vilhelm av Utrecht hadde okkupert. Folket gjorde opprør, men opprøret ble slått ned av en hær under ledelse av Gottfried IV, hertug av Niederlothringen, etter ordre fra keiser Henrik IV. I 1076 hadde Vilhelm invitert hertugen til å besøke hans områder, og i Delft ble hertugen drept 26. februar 1076 etter ordre fra Dirk og hans stefar Robrecht. Vilhelm av Utrecht døde 17. april 1076.
Dirk V som nå selv styrte sitt eget grevskap, brukte fordelen dette ga ham. Robrecht hjalp ham med å organisere en hær, og med denne tok han Vilhelms etterfølger, biskop Koenraad av Schwaben, til fange i slottet Ysselmonde. Biskopen kjøpte seg fri ved å oppgi alle krav på de omstridte landområdene.
Rundt 1080 fikk Dirk en sønn, Floris II. Dirk døde i 1091 og ble begravet i abbediet i Egmond, Noord-Holland.
Don’t Leave Me This Way
«Don't Leave Me This Way» er en sang skrevet av Paul Barry, Brian Rawling og Mark Taylor som ble spilt inn og gitt ut på singel med Malandra Burrows i 1998. Singelen kom på 54.-plass i Storbritannia.
Tina Turner spilte inn sangen og ga den ut på albumet Twenty Four Seven i 1999. Sangen ble gitt ut på singel i 2000. Singelen kom på 78.-plass i Tyskland.
Jørund Rytman
Jørund Henning Rytman (født 4. mai 1977 i Oslo) er en norsk politiker (FrP). Han var stortingsrepresentant for Buskerud fra 2005 til 2017. I 2018 ble han leder for politikk og samfunnskontakt i Bedriftsforbundet.
Han vokste opp i en adventistfamilie i Sandefjord og gikk Tyrifjord videregående skole i Buskerud. Rytman er utdannet innen markedskommunikasjon fra BI i Drammen (2000–2005). Han har blant annet vært selger, gründer, vekter og partifunksjonær. Høsten 2005 var han med på å etablere Gründerforeningen, hvor han har vært styreleder.
Rytman var organisasjons- og reisesekretær i Fremskrittspartiets Ungdom 1998–1999, ble valgt inn i sentralstyret i 2000, og satt som FpUs 2. nestformann 2001–2004. Rytman var også ansvarlig for etableringen av FrPs studentorganisasjon, Det Liberale Selskab. Jørund Rytman har også vært leder i Drammen Natur og Ungdom og nestleder i Drammen SOS Rasisme.
I 2003 ble Rytman innvalgt i Buskerud fylkesting og valgt til leder i FrPs fylkestingsgruppe. Han var formann i Buskerud FrP og medlem av partiets landsstyre 2002–2006. Han var også innvalgt i Drammen bystyre 2007–2011. Han var innvalgt på Stortinget fra Buskerud 2005–2017 og satt i Stortingets finanskomité 2005–2013, deretter i Stortingets næringskomité 2013–2017. Han ledet Israels venner på Stortinget 2015–2017 og etablerte en venneforening for Estland.
Handle with Care
"Handle with Care" er det første sporet på the Traveling Wilburys debutalbum, Traveling Wilburys Vol. 1 fra 1988. Låtskriverkrediteringen er delt av alle fem bandmedlemmer; George Harrison, Jeff Lynne, Roy Orbison, Tom Petty og Bob Dylan.
Opprinnelse
Sangen var opprinnelig ment som B-siden av Harrisons "This Is Love". Harrison hadde ennå ikke skrevet noen sang til B-siden, da en tilfeldig samling av musikerne som ble the Wilburys ble til formell låtskriving og jamming. De prøvde å komme på en idé til en sang mens de slappet av i hagen nær Bob Dylans innspillingsstudio, Harrison ble inspirert da han så en boks i Dylans garasje, som var merket med "Handle with Care". Boksen inspirerte også åpningslinjen: "been beat up and battered around." Resten av sangen kom deretter, med det at forskjellige medlemmer av gruppen bidro med diverse linjer. Gruppen beveget seg så til studioet og la ned de grunnleggende sporene, som senere ble "polert" av Jeff Lynne.
Harrisons plateselskap bestemte at sangen var for god til å bare være noe man fylte opp med. Oppmuntret av responsen og den fornøyelige opplevelsen av å spille inn sammen, kom gruppen sammen igjen for å spille inn det første Wilburys albumet, som hadde "Handle With Care" som åpningsspor.
Coverversjoner
I 2001, covret Jamie Hoover sangen til samlealbumet Lynne Me Your Ears: A Tribute to the Music of Jeff Lynne. Og den 29. november 2002, var sangen en del av settet til the Concert For George i Royal Albert Hall, og den ble fremført av Tom Petty and the Heartbreakers med Jeff Lynne og Dhani Harrison. I 2005, spilte Rilo Kiley-vokalist Jenny Lewis og The Watson Twins inn en versjon for deres album, Rabbit Fur Coat sammen med Ben Gibbard (fra Death Cab for Cutie), Conor Oberst (fra Bright Eyes) og M. Ward.
På Tom Petty and the Heartbreakers turné i 2006, i forbindelse med Pettys soloutgivelse "Highway Companion", spilte bandet sangen. Petty sang mesteparten av vokalen, bandmedlem Scott Thurston sang Roy Orbisons del.
Landbruks- og matdepartementet
Landbruks- og matdepartementet (forkortet LMD) er et norsk departement med ansvar for matpolitikk og landbrukspolitikken fra primærproduksjon fram til forbrukerne. Departementet forvaltet i 2012 et budsjett på 16,5 milliarder kroner, og har lokaler i Regjeringskvartalet, R6, med adresse Teatergata 9.
Øverste administrative leder har siden 2011 vært departementsråd Leif Forsell.
Historikk
Departementet ble opprettet ved kongelig resolusjon av 17. februar 1900 med virkning fra [1. april 1900 under navnet Det Kongelige Landbruksdepartement. Før den tid sorterte landbrukssaker under Indredepartementet. Skogdirektoratet (1875), Landbruksdirektoratet (1877) og Veterinærdirektoratet (1894) gikk inn i Landbruksdepartementet ved opprettelsen i 1900.
Under store deler av 2. verdenskrig besto Landbruksdepartementet i London av statsråden og en kontorfunksjonær, noe som medførte en begrenset saksmengde. Mot slutten av krigen ble staben utvidet og et definert saksfelt å arbeide med. De viktigste saksområdene var Norges forsyningssituasjon etter krigsslutt, internasjonalt samarbeid om matvareforsyning og organisasjonsspørsmål.
Den 1. oktober 2004 skiftet Landbruksdepartementet navn til Landbruks- og matdepartementet.
Breer på Island
Isbreene på Island dekker om lag 11% av landarealet på øya og har hatt stor innvirkning på landskapet i landet. Det forsvinner anslagsvis elleve milliarder tonn is hvert år. Det er fryktet at de siste vil være borte innen år 2200.
Mange islandske isbreer ligger over vulkanene, slik som Grímsvötn og Bárðarbunga, som ligger under den største isbreen, Vatnajökull. Kalderaen til Grímsvötn er 100 km² stor og den til Bárðarbunga er 60 km². Når det oppstår vulkansk aktivitet under en isbre, kan dette føre til smelting av mye is og videre at smeltevannet brått strømmer ut fra breen i en katastrofeflom, på islandsk kalt jökulhlaup.
Supersymmetri
Supersymmetri, ofte forkortet SUSY er en teori i teoretisk fysikk som inntil funnet av Higgs-boson var regnet som en av de mest lovende utvidelsene av standardmodellen av elementærpartikler. Massen på Higgs-boson og mangelen på andre forutsatte observasjoner har svekket teorien, men ikke lagt den død.
I supersymmetri har hver elementærpartikkel en superpartner. Partneren for en boson er en fermion, og for en fermion er en boson.
Dersom en SUSY blir anvendt på en lokal symmetri (det samme som utvidelse fra en global til en lokal gaugeteori), vil dette på en elegant måte følge relativitetsteorien. Denne teorien omfatter både supersymmetri og tyngdekraft og kalles derfor supergravity. Denne teorien stammer også fra strengteorien, som er den mest lovende teorien ved lave energier.
Alfalfa County
Alfalfa County er et fylke i den amerikanske delstaten Oklahoma. Det ligger nord i staten og det grenser mot Grant County i øst, Garfield County i sørøst, Major County i sør og mot Woods County i vest. Det har også grense mot delstaten Kansas i nord.
Alfalfa Countys totale areal er 2,283 km² hvorav 38 km² er vann. I 2010 hadde fylket 5,642 innbyggere og administrasjonssenteret ligger i byen Cherokee som også er fylkets største by.
Fylket ble grunnlagt 16. november 1907 av land fra Woods County.
Björgólfur Hideaki Takefusa
Fotballkarrieren hans startet i Þróttur, der han spilte 37 kamper. Fylkir kjøpte han fra Þróttur, i Fylkir spilte han to sesonger. Han spiller nå i KR, som han har gjort siden oktober 2005.
Antônio Olinto
Antônio Olinto er en kommune i delstaten Paraná i sørregionen av Brasil.
Robson da Silva
Silvas første internasjonale mesterskap var VM i Helsingfors 1983 hvor han ble utslått i semifinalen på 100 meter. Det samme skjedde i OL året etter. Hans første internasjonale mesterskapsmedalje ble bronsemedaljen på 200 meter i VM innendørs 1987 i Indianapolis. Senere samme år deltok han under VM utendørs i Roma, hvor han røk ut i kvartfinalen på 100 meter, og oppnådde fjerdeplass på 200 meter. Med tiden 20,22 var han bare seks hundredeler bak vinneren Calvin Smith.
I 1988 satte han karrierens bestenotering på 100 meter, 10,00 i et stevne i Mexico. Samme år oppnådde han bronsemedalje på 200 meter med tiden 20,04 under OL i Seoul, karrierens desiderte høydepunkt. Silva ble nummer fem på 100 meter på tiden 10,11.
Vinterstorm
Handling i Vinterstorm
Villemo Kalebsdatter Elistrand er fylt sytten år, og er gal som få. Da hun forelsker seg vilt i den erfarne kvinneforføreren Eldar Svartskogen, roter hun seg bort i opprørsbevegelsen, noe hun skal få betale for senere. Når Eldar så blir anklaget for mord og må gjemme seg for fogden, begynner hun letingen etter ham. Det var ikke spesielt vanskelig å høre seg frem, og til slutt finner hun ut hvor han holder seg skjult. Hun oppsøker han med mat og drikke, men Eldar blir rasende over hennes tankeløshet. Når Woller-folket finner henne må hun drepe den ene for å verge seg. Så er jakten i full gang, og Villemo og Eldar må søke seg til et nytt sted. Villemo er knust, hun får ikke komme tilbake til foreldrene sine før til våren igjen. Villemos følelser blir bare sterkere og sterkere, men vil egentlig Eldar gifte seg med henne?
Robson da Silva
Under VM 1995 i Göteborg ble det atter en gang fjerdeplass på 200 meter. Hans siste mesterskap, OL 1996 i Atlanta ble kronet med bronsemedalje på 4 x 100 meter.
Danny Everett
Danny Everett (født 1. november 1966 i Val Astyne, Texas) er en amerikansk tidligere friidrettsutøver som konkurrerte på 400 meter. Som 21-åring deltok han i Seoul-OL i 1988, hvor han vant bronsemedalje på 400 meter og gullmedalje på langstafetten. I VM 1991 i Tokyo ble han treer på samme distanse, bak landsmannen Antonio Pettigrew og Roger Black fra Storbritannia.
I 1992 under OL-uttaket i New Orleans, løp Everett på 43,81 sekunder, som da var nest raskest gjennom historien. I 1992 var han storfavoritt til gullet, men ble stoppet av en skade før finalen.
Fiji under Sommer-OL 1956
Fiji under Sommer-OL 1956. Fem sportsutøvere fra Fiji deltok i tre sporter under Sommer-OL 1956 i Melbourne. Det var første gangen Fiji deltok i et OL, de vant ikke noen medaljer.
Alagir
Alagir (russisk og ossetisk: Алаги́р) er en by i Republikken Nord-Ossetia i Russland. Den ligger ved elva Ardon (ei sideelv til Terek), rundt 35 km vest for Vladikavkaz. Innbyggertall: 21 496 (folketelling 2002).
Tor Erik Hermansen
Tor Erik Hermansen (født 14. oktober 1972) er en norsk musikkprodusent og komponist bosatt i New York hvor han er en del av det norske produksjonsteamet StarGate.
Alagir
Bosetningen ble grunnlagt i 1850 av fyrst Mikhail Vorontsov, namestnik for Kaukasus, nær en gammel sølv- og bly gruve. Den ble bygget som en befestet bosetning ved et smelteverk, og ble et viktig gruvesenter. Bystatus ble innvilget i 1938.
Tor Erik Hermansen
Hermansen begynte sin karriere som freelancejournalist i Østfold-Posten i Askim som 14-åring. Han begynte i Dagbladet som 18-åring, ble redaktør i gratisavisen Natt&Dag som 20-åring, og norskansvarlig i plateselskapet Warner Music Norway i 1995. Avtjente verneplikten som journalist og AD i Forsvarets Forum. Han var en av grunnleggerne bak bransjetreffet by:Larm. Gjennom sitt arbeid i Warner Music møtte han i 1997 Mikkel S. Eriksen og Hallgeir Rustan, eiere av StarGate Studios i Trondheim. I 1999 begynte Hermansen som musikkprodusent og komponist på heltid som en del av StarGate-teamet.
I årene 1999-2004 skrev og produserte de for en rekke internasjonale artister, inkludert Blue, Elton John, Five, Cher, Atomic Kitten m.fl. StarGate hadde spesielt suksess på det britiske markedet, med over 40 Topp 10 hits på de britiske hitlistene.
Alagir
Alagirs økonomi er fremdeles dominert av gruvedrift og utvinning av mineraler.
Tor Erik Hermansen
I 2005 dro Hermansen til New York sammen med Mikkel S. Eriksen, og i løpet av kort tid etablerte de seg i den amerikanske musikkbransjen. I mars 2006 fikk de sitt endelige gjennombrudd med låten "So Sick" for artisten Ne-Yo. Som første nordmenn siden a-ha´s "Take On Me" gikk de til topps på Billboard Hot 100. Flere store amerikanske og internasjonale suksesser fulgte, deriblant "Unfaithful" og "Don´t Stop The Music" for Rihanna, "Irreplaceable" for Beyonce og "Beautiful Liar" for Beyonce og Shakira. "Irreplaceable" ble Hermansens andre nummer 1 i USA og største hit til dags dato. Låten tilbragte 10 uker på førsteplass i USA og ble årets største låt på Billboard Year End Chart 2007.
Stargate har siden skrevet og produsert for artister som Mary J. Blige, Mariah Carey, Usher, NAS, Chris Brown, Janet Jackson mm. Sammen med Mikkel S. Eriksen ble han nominert til Spellemannprisen 2017 i klassen årets produsent.
Hermansen har toppet Billboard Hot 100 ti ganger.
Hoplopelidnota
Hoplopelidnota er en slekt av biller som hører til gruppen praktskarabider (Rutelinae) i familien skarabider (Scarabaeidae).
Utseende
En middelsstor (ca. 20 millimeter), grønt metallisk skarabide med bronsefargede bein. Arten kjennes lett på at hver dekkvinge har en skarp pigg nær bakkanten. Pronotum er svært tett punktert og har jevnt rundede sider.
Kimry
Kimry (russisk: Кимры) er en by sør i Tver oblast i Russland. Den ligger ved elva Volga, ved samløpet med Kimrka, rundt 130 km øst for Tver.
Demografi
Befolkningsutvikling: ! År || Folketall || Kilde
Hanna Mjåvatn
Hanna Filomen Gjessing Mjåvatn (født 20. mars 1982 på Filippinene) er en norsk danser som i 2007 vant andre sesong av TV-programmet Dansefeber. Seieren innbefattet et dansestipend på 500 000 kr. Hun slo Eric C. Nærbø, Michelle Purvis og Bjørn Holthe i finalen.
Mjåvatn er opprinnelig adoptert fra Filippinene.
Mjævatn er utdannet i jazz- og moderne/samtidsdans ved Kunsthøgskolen i Oslo og har studert ballett ved den statlige operaen i Donetsk, Ukraina.